Параплан над Паставамі Пастаўчане прывыклі да палётаў верталётаў, якія здзяйсняюць лётчыкі Асобнага авіяцыйнага атрада падчас аховы Дзяржаўнай граніцы Рэспублікі Беларусь. Жыхары горада неаднаразова былі і сведкамі паказальных выступленняў парашутыстаў. Таму, калі надвячоркам 6 мая над горадам з’явіўся лятальны апарат, многія расцанілі гэта як падрыхтоўку да свята Перамогі. Ён пакружыўся над цэнтральнай чаткай горада і праз некаторы час знік. На наступны дзень зранку ў рэдакцыю пазванілі некалькі чалавек з просьбай растлумачыць, хто лятаў над Паставамі. У раённым аддзеле ўнутраных спраў, куды звярнуліся за высвятленнем абставін, паведамілі, што такі факт сапраўды меў месца. На незарэгістраваным мотапараплане лятаў малады мужчына, ураджэнец гарадскога пасёлка Лынтупы. Палёт быў несанкцыянаваны. Для прыняцця рашэння матэрыялы на парушальніка накіраваны ў Дзяржаўны камітэт па авіяцыі Рэспублікі Беларусь. Фота Пятра КУРЫЛОВІЧА. Заметили ошибку? Выделите текст, нажмите Ctrl+Enter и оставьте замечание!